stanford-oval/wikipedia huggingface dataset:
רקסהאם (כדורגל)
היסטוריה > המאה ה־20

המועדון נשאר בליגת השילוב עד 1905, אז הם הצליחו לזכות בליגה ארבע פעמים. לאחר מספר ניסיונות כושלים, רקסהאם נבחרה לבסוף להתמודד בליגת ברמינגהאם לקראת עונת 1905/06. המשחק הראשון אי פעם של רקסהאם בליגה היה בבית נגד קידרמינסטר הרייר במגרש רייסקורס, ואלפיים צופים היו עדים לרקסהאם מנצחת 1–2. הקבוצה סיימה במקום השישי בעונתה הראשונה בליגה זו.
בתקופתם בליגת ברמינגהאם ובמחוזות, רקסהאם זכתה בגביע הוולשי שש פעמים, בשנים 1908/1909, 1909/1910, 1910/1911, 1913/1914, 1914/1915 ו-1920/1921. הם גם הגיעו לסיבוב הראשון של הגביע האנגלי בפעם השנייה בעונת 1908/1909 לפני שהפסידו 1–2 לאקסטר סיטי לאחר הארכה.
בשנת 1921 נבחרה הקבוצה לליגה החדשה שהוקמה בחטיבה השלישית צפון של ליגת הפוטבול. משחק הליגה הראשון היה נגד הארטלפולס יונייטד במגרש רייסקורס לעיני 8,000 צופים. רקסהאם נוצחה בתוצאה 0–2. בשבוע שלאחר ההפסד נסעה הקבוצה נסעה צפונה כדי לשחק מול הארטלפולס והצליחה לנצח בתוצאה 0–1.
במהלך העונה הזו, רקסהאם השיגה שיאים "ראשונים" רבים בתולדות המועדון, כמו כאשר טד ריגן כבש את השלושער הראשון אי פעם של המועדון בליגה, וגם בריאן סימפסון הפך לשחקן רקסהאם הראשון שהורחק במשחק ליגה, נגד סאות'פורט בינואר 1922. צ'רלי יואיט היה המאמן הראשון אי פעם של המועדון בתקופה זו.
בעונת 1926/1927 המועדון עבר את הסיבוב הראשון של הגביע האנגלי רק כדי להיות מודח על ידי רייל. בעונה שלאחר מכן רקסהאם העפילה לסיבוב הרביעי אך שהפסידה 0–1 לבירמינגהם סיטי. שיא של 32 שערי ליגה מאלברט מייז עזר לרקסהאם להגיע למקום השלישי בליגה בעונת 1928/1929. מאוחר יותר באותה עונה טומי במפורד ערך את הופעתו הראשונה במועדון. הוא המשיך להבקיע 201 שערי ליגה וגביע עבור המועדון בתקופתו ברייסקורס. במהלך עונת 1929/1930 המועדון רשם את הניצחון הטוב ביותר בליגה כשהביס את רוצ'דייל בתוצאה 0–8.
רקסהאם נהנתה מהעונה הטובה ביותר שלה בליגה השלישית צפון בעונת 1932/1933, כשהיא סיימה כסגנית להאל סיטי וניצחה 18 מ-21 משחקי הבית שלה במהלך העונה.
במהלך שנות מלחמת העולם השנייה, כאשר נסיעות ארוכות בין המחוזות היו בלתי אפשריים עקב המלחמה, הקבוצה שיחק במערב הליגה האזורית נגד קבוצות מקומיות ממרסיסייד ומנצ'סטר, בין היתר באזור הצפון מערב. מעמדה של רקסהאם גרם לכך שהקבוצה יכלה להבטיח את שירותיהם של שחקנים אורחים מפורסמים רבים כמו סטנלי מתיוס, סטן קוליס ואחרים.
בעונה הראשונה שלאחר המלחמה השוותה הקבוצה את המיקום הטוב ביותר אי פעם כשסיימה שוב במקום השלישי בליגה השלישית צפון. בקיץ 1949 ערך המועדון את סיבוב ההופעות הראשון שלו אי פעם מחוץ למדינה כששיחק שלושה משחקים נגד הצבא הבריטי בגרמניה.
המועדון הגיע לסיבוב הרביעי של הגביע האנגלי בשנים 1956/57, שם שיחק נגד מנצ'סטר יונייטד מול קהל צופים של 34,445 איש במגרש רייסקורס, שנותר שיא מועדון. התבוסה 5–0 לא קלקלה את האירוע לקהל הביתי הגדול ובהמשך אותה עונה הצליחה רקסהאם לזכות בגביע הוולשי לראשונה מזה 26 שנים.
היסטוריה > השתתפות ראשונה במפעלים האירופיים

ב־1960 המועדון ירד ליגה לראשונה בתולדותיו, לליגה הרביעית החדשה שנוצרה. אבל הביצועים השתפרו בעקבות מינויו של קן בארנס למאמן-שחקן. הוא הוביל את רקסהאם לעלייה לליגה השלישית בעונתו הראשונה כמאמן, בעונה שבה המועדון ניצח 10–1 את הארטלפול יונייטד, שהוא ניצחון הליגה הגדול ביותר בתולדות המועדון. שנתיים לאחר ההעפלה, רקסהאם ירדה שוב לליגה הרביעית, וב-1966 היא סיימה במקום ה-92 בליגת הפוטבול לאחר עונה מאכזבת ביותר.
מועדונים וולשיים זכו בהזדמנות להעפיל לגביע אירופה למחזיקות גביע באמצעות זכייה בגביע הוולשי ורקסהאם שיחקה את משחקה הראשון באירופה נגד קבוצת ציריך השווייצרית בשווייץ ב-13 בספטמבר 1972, כשהמשחק הסתיים בשוויון 1–1. במשחק גומלין ניצחה רקסהאם 2–1 ועלתה לסיבוב השני עם ניצחון 3–2 בסיכון הכולל. בסיבוב השני רקסהאם שיחקה נגד היידוק ספליט היוגוסלבית. במהלך שני משחקים, התוצאה הסתיימה ב-3–3 במצטבר כאשר רקסהאם סחטה שוויון, אך הודחה מהתחרות בגלל חוק שערי החוץ.
בעונת 1972/1973 הושלמת בניית היציע החדש של ייל, עם קיבולת של עד 5,500 צופים. בעונת 1973/1974 שונה סמל המועדון שדמה הרבה יותר לשורשים הוולשיים של המועדון, עם שלוש נוצות בחלק העליון שלו ושני דרקונים, אחד משני הצדדים של המגן ופונה פנימה. באותה העוהקבומה העפילה לרבע גמר הגביע האנגלי. זאת לאחר ניצחונות על שרוסברי טאון, רות'רהאם יונייטד, מידלסברו, קריסטל פאלאס וסאות'המפטון, לבסוף הקבוצה הודחה מהגביע עם הפסד לברנלי מהליגה הראשונה בטורף מור, עם 15,000 אוהדי רקסהאם שצפו במשחק.
בעונת 1975/1976 רקסהאם העפילה עד לרבע גמר גביע אירופה למחזיקות גביע לאחר הבסת כמה יריבות איכותיות יותר ממנה. בסיבוב הראשון הקבוצה ניצחה את יורגודן השוודית 2–3 בסיכום. לאחר מכן הם הצליחו להדיח את סטאל ז'שוב הפולנית עם 1–3 בסיכום. רקסהאם שיחקה עם אלופת בלגיה אנדרלכט ברבע הגמר והפסידה 2–1 לקבוצה שניצחה בסופו של דבר בטורניר.
עונת 1976/1977 הייתה טראומטית שכן המועדון, על סף עלייה לליגה השנייה עם ארבעה משחקים בלבד שנותרו לשחק, היה זקוק לשלוש נקודות בלבד כדי להעפיל, אך איבדה את הסיכוי עם רצף הפסדים.
ארפון גריפית'ס מונה למאמן-שחקן לקראת עונת 1977/1978. הקבוצה הגיעה גם לרבע גמר הליגה וגם לרבע גמר הגביע האנגלי באותה עונה, רקסהאם עלתה לבסוף לליגה השנייה כשניצחה את רות'רהאם יונייטד 7–1, רקסהאם המשיכה לזכייה באליפות הליגה השלישית באותה שנה.
בעונת 1978/1979 העפילה רקסהאם לסיבוב הרביעי בגביע האנגלי, שם הפסידה לטוטנהאם הוטספר 2–3 במשחק הגומלין לאחר שהמשחק הראשון הסתיים ב-3–3.
לאחר התפטרותו של ארפון גריפית'ס ב-1981, עוזרו מל סאטון מונה להחליפו, עם ניצחון בלתי נשכח בגביע האנגלי בסיבוב השלישי על נוטינגהאם פורסט של בריאן קלאו במה שהיה גולת הכותרת של אותה העונה.
היסטוריה > שנות השמונים והתשעים: קשיים כלכליים

בקיץ 1982 מונה בובי רוברטס למאמן החדש של המועדון. ירידת ליגה פירושה שלמועדון היו בעיות כלכליות קשות, שהביאו למכירה של רבים מהשחקנים המנוסים והמוכשרים של המועדון. פרנק קארדוס, איאן אדוארדס, מיק וינטר וויין צ'גיסקי כבר עזבו במהלך הקיץ, סטיב פוקס, ג'ואי ג'ונס, דיקסי מקניל ובילי רונסון עזבו לאחר מכן. רקסהאם שוב ירדה לליגה הרביעית. ההתדרדרות ביכולות המועדון נמשכה לעונה שלאחר מכן ורק הפרש שערים מנע מרקסהאם להפסיד את מעמדה כקבוצה מקצוענית.
אחרי זכייה נוספת בגביע הוולשי, בעונת 1984/1985 התמודדה רקסהאם מול פורטו בגביע המחזיקות האירופי. רקסהאם ניצחה את הפורטוגזים עם ניצחון 0–1, אבל במשחק השני פורטו הבקיעה שלושה שערים. עם זאת, רקסהאם השיבה בשערים משלה והמשחק הסתיים ב-4–4 כאשר רקסהאם העפילה בזכות חוק שערי חוץ. בשלב הבא רקסהאם פגשה את רומא האיטלקית, בניהולו של סוון-גוראן אריקסון. רקסהאם הפסידה 0–3 בסיכום שני המשחקים. הביצועים שלה בליגה היו אפילו יותר גרועים מהשנה הקודמת, ועד שבובי רוברטס הודח סופית מתפקידו, רקסהאם סיימה בתחתית ליגת הפוטבול.
דיקסי מקניל, מונה לתפקיד המאמן הראשי, תחתיו רקסהאם ניצחה בשבעה מתוך עשרת המשחקים האחרונים שלה והצליחה להבטיח הישארות בליגה. בעונתו הראשונה של מקניל, הקבוצה סיימה במרכז הטבלה הטבלה בעונה ממוצעת, מקניל הוביל את הקבוצה לזכייה בגמר הגביע הוולשי על קידרמינסטר הריירס. ב־1986 רקסהאם חזרה לכדורגל האירופי עם תיקו בסיבוב הראשון מול זוריק המלטזית, אותה היא ניצחה 0–7 בסיכום הסיבוב השני כדי להתמודד מול ריאל סרגוסה, מולה היא השיגה תיקו 2–2.
בעקבות השריפה באצטדיון ברדפורד סיטי במאי 1985, הוכנסה לתוקף חקיקה בנושא בטיחות קרקע בכל מגרשי הכדורגל. זה הוביל בסופו של דבר לסגירת יציע במגרש רייסקורס מכיוון שלא ענמ בתקני הבטיחות הדרושים. תחת דיקסי מקניל, הקבוצה העפילה לפלייאוף הליגה הרביעית ב-1989, לאחר שסיימה במקום השביעי בליגה. היא ניצחה את סקונת'ורפ יונייטד בחצי הגמר 1–5 בסיכוי הכולל, אך הפסידה ללייטון אוריינט 1–2 בגמר. לאחר שרקסהאם התחילה את העונה הבאה עם שלושה ניצחונות בלבד מ-13 משחקי ליגה, דיקסי מקניל התפטר לפני פיטוריו הבלתי נמנע.
הוא הוחלף, בתחילה על תקן מאמן זמני, על ידי בריאן פלין, אך מינויו הפך לקבוע כעבור חודש. עם זאת, המועדון המשיך להיאבק ברמה המקומית, ופלין נאלץ לבצע שלוש החתמות חשובות של מארק סטורי, אדי יודס ואלן קנדי שסייעו לקבוצה להימנע מירידה.
בתחילת עונת 1990/1991 הוכרז שלא תהיה ירידת ליגה ובאותה עונה רקסהאם הייתה אמורה לסיים במקום התשעים ושניים. רקסהאם הודחה מגביע אירופה למחזיקות גביע בסיבוב השני על ידי מנצ'סטר יונייטד 0–5 בסיכום הכולל, שבסופו של דבר המשיכה לזכייה בגביע.
בעונת 1991/1992 רקסהאם עדיין הייתה במצב כלכלי גרוע, כשהיא המשיכה להיאבק על המגרש. כשהמועדון הודח מגביע הליגה ונאבק בליגה, ההתמודדות בגביע האנגלי העניקה תקווה לשמור על העונה בחיים. לאחר שניצחה את טלפורד יונייטד ווינספורד יונייטד, רקסהאם הוגרלה לשחק מול אלופת הליגה של העונה הקודמת, ארסנל. רקסהאם הפיקה את אחד הלילות הבלתי נשכחים שלה כדי לנצח את התותחנים 2–1 לאחר שהייתה בפיגור, עם בעיטה חופשית של מיקי תומאס ושער של סטיב ווטקין. הקבוצה הפסידה בסיבוב הבא לווסטהאם יונייטד 0–1 במשחק הגומלין לאחר שהמשחק הראשון הסתיים בתיקו 2–2.
היסטוריה > 1993–2001

בניסיון לשנות את מזלו של המועדון לאחר מספר עונות בשפל בתחתית ליגת הפוטבול, בעונת 1992/1993 המאמן בריאן פלין, נעזר בשירותיו של גארי בנט, שהחליף אותו עד מהרה ועזר לרקסהם להיאבק על עליית ליגה. העונה של רקסהאם הגיעה לשיא ב-27 באפריל 1993, כאשר עם שני משחקים נותרים הקבוצה נסעה לנורת'המפטון טאון והייתה זקוקה לניצחון כדי לעלות לדרג הבא של הכדורגל האנגלי. המשחק הסתיים עם ניצחון 2–0 לרקסהאם ו-5,500 אוהדים שמחו כשסוף סוף הושגה העלייה.
בעונת 1994/1995 רקסהאם השיגה הצלחה רבה יותר בתחרויות גביע, הפעם בגביע האנגלי. לאחר שניצחה את סטוקפורט קאונטי ורות'רהאם יונייטד, היא התמודדה עם איפסוויץ' טאון מהפרמיירליג במגרש רייסקורס, כשרקסהאם מנצחת 1–2 הודות לשערים של גארי בנט וקיירון דורקן. בסיבוב הבא, הקבוצה הוגרלה מול מנצ'סטר יונייטד ולמרות שהובילה באולד טראפורד, ניצחה יונייטד בתוצאה 2–5.
בעונת 1995/1996 רקסהאם חזרה לאירופה אחרי עוד זכייה בגביע הוולשי בעונה החולפת, הפעם היא הוגרלה מול פטרולול פלוישט הרומנית; שלב הבתים הסתיים בתיקו 0–0 אך רקסהאם הפסידה 0–1 במשחק החוץ, כאשר הרומנים הבקיעו את השער היחיד במשחק, ורקסהאם הודחה לאחר מכן מהטורניר.
בעונת 1976/1977, בעקבות ניצחונות בקולווין ביי וסקונת'ורפ יונייטד במסגרת בגביע, רקסהאם הוגרלה לשחק מול ווסטהאם יונייטד בבית, המשחק הסתיים בתיקו 1–1 על מגרש מכוסה שלג לאחר תיקו מוצלח. משחק הגומלין באפטון פארק הסתיים בניצחון 0–1 לרקסהאם כאשר קווין ראסל כבש ושלח את רקסהאם לסיבוב הרביעי. לאחר שניצחה גם את פטרבורו יונייטד וברמינגהם סיטי בסיבובים הבאים, רקסהאם שיחקה בצ'סטרפילד ברבע גמר גביע האנגלי, אך הפסידה לספרייטס 0–1.
יוני 1997 היה התאריך לפתיחה הרשמית של קוליירס פארק, שהיה מגרש האימונים החדש של רקסהאם ושכן ממש מחוץ לגרספורד ברחוב צ'סטר. הוא נבנה בעלות של 750,000 ליש"ט ונחשב כאחד ממגרשי האימונים הטובים ביותר מחוץ לליגה העליונה. הוא שימש לאימונים על ידי קבוצות אורחות רבות ששיחקו ברמה גבוהה יותר לאורך השנים.
בעונת 1999/2000 ניצחה רקסהאם שוב קבוצה מהליגה הבכירה בגביע האנגלי, הפעם בדמות מידלסברו. התוצאה הסופית של המשחק הייתה 1–2, כאשר השערים במחצית השנייה הגיעו מרובין גיבסון ודארן פרגוסון לאחר פיגור. רקסהאם המשיכה לזכות בגביע פרמייר של התאחדות הכדורגל הוולשית במאי 2001.
היסטוריה > העשור הראשון של המאה ה־21: המשך הבעיות הכלכליות

בתחילת המאה ה-21 המועדון סבל מבעיות רבות מחוץ למגרש, כולל היו"ר דאז אלכס המילטון, שמכר את מגרש רייסקורס לחברה נפרדת בבעלותו מיד לאחר שהפך ליו"ר המועדון. בקיץ 2004 המילטון נתן למועדון התראה של שנה לעזוב את המגרש. אוהדי המועדון קיבלו השראה מאוהדי מועדון ברייטון והוב אלביון, שבעצמם הצליחו להדיח בהצלחה את היו"ר שלהם ולשמור על השליטה באצטדיון שלהם לאחר שמכר את הקרקע למטרות פיתוח כמעט באותן נסיבות. ב-3 בדצמבר 2004 המועדון הוכנס לניהול פיננסי על ידי בית המשפט העליון במנצ'סטר, מכיוון שהמועדון היה חייב 2,600,000 ליש"ט, כולל 800,000 ליש"ט שהיו חייבים למס הכנסה. רקסהאם הפכה למועדון הליגה הראשון שספג ניכוי של עשר נקודות תחת הכלל החדש, מה שהוריד את הקבוצה מאמצע טבלת הליגה הראשונה לאזור הירידה לאחר הפחתת הנקודות, ובעקבות כך דן את רקסהאם לירידה.
למרות הצרות הכלכליות, רקסהאם המשיכה ברצף ניצחונות בגביע הליגה 2004/2005 על ידי ניצחון 2–0 על סאות'אנד יונייטד לאחר הארכה, בהופעתה הראשונה של רקסהאם באצטדיון המילניום בקרדיף, שהפך למגרש בית זמני. שערי הניצחון הובקעו על ידי חואן אוגרטה ודארן פרגוסון. רקסהאם עדיין שמרה על סיכוי להימנעט מהירידה בעונת 2004/05 לאחר רצף ניצחונות בסוף העונה; עם זאת, תקוותיהם להישאר בליגה הסתיימו בהפסד ביתי 2–1 לברנטפורד ב-3 במאי 2005. הניכוי של עשר נקודות הוכיח את עצמו כמכריע בקביעת גורלה של הקבוצה, שכן המועדון סיים עם 43 נקודות בהשוואה למילטון קיינס שבמקום ה-20 עם 51 נקודות, מה שגזר עליהם לרדת ליגה.
באוקטובר 2005, בית המשפט העליון של ברמינגהאם החליט שחברת CrucialMove של אלכס המילטון רכשה באופן שגוי את חלקה בשטח והתקבלה החלטה נגדו. המילטון עתר לבית המשפט לערעורים בלונדון וזה קבע ב-14 במרץ 2006 כי המגרש חייב להישאר בידי מנהלי המועדון. ב-30 באפריל 2006 הגיעו מנהלי הקבוצה להסכמה עם סוחר הרכב המקומי נוויל דיקנס, בכפוף להסכמה של בעלי המניות והנושים (שהושגה ב-30 במאי), על השתלטותו של דיקנס על השליטה במועדון ועל כל נכסיו. המועדון הועבר לבעלות חברת Wrexham Football Club (2006) Ltd שהשתלטה על כל נכסי הקבוצה. בראשות החברה עמדו נוויל דיקנס וג'וף מוס ושותפיהם.
עונת 2006/2007 התחילה טוב עבור הקבוצה, כשהיא השיגה שמונה משחקים ללא הפסד. עם זאת, מאמן הקבוצה דניס סמית' פוטר בסופו של דבר בינואר 2007 בערבות רצף הפסדים. הוא הוחלף על ידי המאמן בריאן קארי. רקסהאם סיימה במקום ה-19 בליגה השנייה עם 51 נקודות לאחר רצף ניצחונות מרשים כשהיא ניצחה בארבעה מתוך חמשת המשחקים האחרונים שלה, שכללו ניצחון על היריבה המקומית שרוסברי. ביום האחרון של העונה השיגה רקסהאם ניצחון חיוני 1–3 ב-5 במאי 2007 על בוסטון יונייטד בבית, מה ששלח את יריביתם לקונפרנס פרמייר והבטיח שרקסהאם תישאר בליגת הפוטבול.
הציפיות היו גבוהות לקראת עונת 2007/2008, עם זאת, העונה התחילה בצורה לא טובה וב-15 בנובמבר 2007, מונה בריאן ליטל למאמן החדש של רקסהאם. לאחר התחלה מבטיחה, הקבוצה חוותה רצף של שבעה הפסדי ליגה רצופים, מה שגרם למועדון להביא אחד עשר שחקנים חדשים כבר במהלך חלון ההעברות בינואר. ברם, רקסהאם ירדה לבסוף לאחר הפסד 0–2 בחוץ מול הורפורד יונייטד, שסיימה 87 שנים של רקסהאם בליגת הפוטבול.
היסטוריה > 2008–2020: השנים הקשות

עונת 2008/2009 התחילה טוב, עם ניצחון ביתי 0–5 מול סטיבנאיג' בורו. עם זאת, בעקבות רצף של תוצאות גרועות, ולאחר תבוסה ביתית 0–3 מול רושדן ודיימונדס, האוהדים קראו לפיטוריו של ליטל שעזב. ליטל הוחלף על ידי דין סונדרס. רקסהאם התמודדה בקונפרנס פרמייר וסיימה את העונה במקום העשירי המאכזב. העונה שלאחר מכן, 2009/2010, הסתיימה בצורה דומה כאשר היא סיימה במקום ה-11, רחוק מקרב העלייה.
במרץ 2011 הוגשו שתי הצעות לרכישת בעלות על המועדון: אחת מקבוצת אוהדים שהקימו את נאמנות Wrexham Supporters' Trust (WST) ואחרת מאשת העסקים המקומית סטפני בות'. מאוחר יותר הגיעה הצעה שלישית, אך לאחר ש-WST ובות' הגיעו להסכמה, הצעתם התקבלה מחדש. באפריל 2011, הוגש למועדון צו פירוק בעקבות חשבון מס שלא שולם בסך של קצת פחות מ-200,000 פאונד. הקבוצה סיימה את עונת 2010/2011 במקום הרביעי, כשהיא העפילה לפלייאוף, אך הובסה 1–5 בסיכום הכולל על ידי לוטון טאון בחצי הגמר.
במהלך עונת 2011/2012 התמודדה רקסהאם שוב בגביע הוולשי לאחר 16 שנים, והשתתפה בסיבוב השלישי. המאמן החדש, אנדי מורל, הביא את הקבוצה לשיא של 98 נקודות ליגה אך זה לא הספיק כדי להשיג עלייה אוטומטית, שכן רקסהאם סיימה את העונה במרחק של חמש נקודות בלבד מפליטווד טאון, שזכתה במקום היחיד המאפשר העפלה אוטומטית. רקסהאם הפסידה שוב בפלייאוף ללוטון טאון. עם זאת, היא השיגה השתתפות בגביע האנגלי וגם בגמר הפלייאוף של הקונפרנס פרמייר, שהיו שתי ההופעות הראשונות שלה באצטדיון וומבלי.
בפברואר 2014 עזב אנדי מורל. בילי בר מונה למאמן זמני לפני שהוחלף כמה שבועות לאחר מכן על ידי קווין וילקין. רקסהאם סיימה את עונת 2013/2014 במקום ה-17. בעונת 2018/2019, הקבוצה סיימה במקום הרביעי אך הפסידה ברבע גמר הפלייאוף לאיסטלי.
בעונת 2019/2020 סיימה רקסהאם במקום ה-19 לפני שהעונה הסתיימה מוקדם בשל מגפת הקורונה, מה שהיה למיקום הנמוך ביותר בהיסטוריה של המועדון.
היסטוריה > תקופת ריינולדס את מקאלהני

בנובמבר 2020 נרכשה הקבוצה על ידי השחקן הקנדי ראיין ריינולדס והשחקן האמריקאי רוב מקאלהני באמצעות חברת RR McReynolds Company, הרכישה הושלמה בפברואר 2021 בעלות של שני מיליון פאונד כאשר הקבוצה שיחקה בנשיונל ליג (הליגה החמישית באנגליה).
במקביל לרכישה החלו השניים בהתליך הפקה של סדרה דוקומנטרית על הקבוצה "ברוכים הבאים לרקסהאם" שמשודרת בדיסני + החל מאוגוסט 2022.
ב-1 ביולי 2021, מונה פיל פרקינסון למאמן הקבוצה למשך שנה.
בעונת 2021/2022 סיים המועדון במקום השני בנשיונל ליג והבטיח את השתתפותו בפליאוף העלייה לפוטבול ליג השנייה (הדרג הרביעי במבנה ליגות הכדורגל באנגליה). הם גם הגיעו לסיבוב הרביעי בגביע האנגלי, תחרות הכדורגל הוותיקה בעולם, לראשונה מזה 27 שנים, ובמסגרת טורניר פרס הפוטבול ליג הקבוצה העפילה למשחק הגמר שנערך באצטדיון וומבלי שם הפסידה למועדון הכדורגל ברומלי 1-0.
פרקינסון זכה בפרס מאמן החודש של הנשיונל ליג במרץ 2022 לאחר שהוביל את הקבוצה לארבעה ניצחונות ותיקו. פרס זה הגיע יומיים לאחר שרקסהאם ניצחה את מוליכת הליגה סטוקפורט קאונטי 0–2 בחצי גמר גביע ההתאחדות ולהופיע בגמר באצטדיון ומבלי מול ברומלי. תחת פרקינסון הבטיחה הקבוצה העפלה לליגה הרביעית והפכה גם לאלופת הליגה לאחר שניצחה את בורהאם ווד 1–3 ב-22 באפריל 2023. בזכות ההישג שבה רקסהאם לפוטבול ליג לאחר היעדרות של 15 שנים, כשסיימה ראשונה ובכך הבטיחה העפלה אוטומטית לפוטבול ליג השנייה ללא השתתפות בפלייאוף.
בעונת 2022/2023 התמודדה הקבוצה לאורך כל העונהישירות על אליפות הליגה מול נוטס קאונטי - מועדון הכדורגל הראשון בעולם. הקבוצה הודחה בבגביע האנגלי על ידי שפילד יונייטד מהצ'מפיונשיפ - הליגה השנייה בטיבה באנגליה, ובטורניר פרס הפוטבול ליג, הודחה גם כן בסיבוב הרביעי על ידי אלטרינצ'אם. אחד השחקנים המבטיחים בשורות הקבוצה, שגם סייע לה בהעפלה לליגה הרביעית, היה פול מאלין שהוכתר למלך השערים של רקסהאם באותה עונה עם 26 שערים.
אצטדיון הבית

מאז 1864, רקסהאם מארחת את משחקיה במגרש רייסקורס (The Racecourse Ground),אשר נחשב לאצטדיון הכדורגל הוותיק בעולם. המגרש ממוקם ברחוב הראשי המוביל לרקסהאם. באצטדיון תכולה של 10,500 מושבים. ביוני 2022 המועדון רכש את המגרש מתוך כוונה לשפץ ולבנות אצטדיון.
נותני חסות ובעלים

טבלת יצרני תלבושות, נותני חסות ובעלים:
תארים

זכייה (23): 1877/78, 1882/83, 1892/93, 1896/97, 1902/03, 1904/05, 1908/09, 1909/10, 1910/11, 1913/14, 1914/15, 1920/21, 1923/24, 1924/25, 1930/31, 1956/57, 1957/58, 1959/60, 1971/72, 1974/75, 1977/78, 1985/86, 1994/95
הערות שוליים

↑  Gabriel Fernandez, Ryan Reynolds, Rob McElhenney complete purchase of Welsh soccer club, cbs soccer, ‏Feb 11, 2021 at 2:46 pm ET
↑   אמיר ענבר, "ברוכים הבאים לרקסהאם": כאשר "סנדרלנד עד המוות" פוגשת את "טד לאסו" ואת "ליגה ג'", באתר הארץ, 31 באוקטובר 2022
↑  BROMLEY HOLD ON TO TRIUMPH OVER WREXHAM IN DRAMATIC BUILDBASE FA TROPHY FINAL, The FA, ‏Sunday 22 May 2022
↑  "Wrexham: Welsh side win promotion to EFL with Hollywood actors watching". BBC Sport (באנגלית בריטית). 2023-04-21. נבדק ב-2023-04-22.
↑  wrexham afc, The world's oldest international football stadium, https://www.wrexhamafc.co.uk/
↑  "Wrexham". Football Historical Kits. ארכיון מ-16 באוגוסט 2022. נבדק ב-19 ביוני 2022. {{cite news}}:  (עזרה)
↑  "COMMERCIAL | VistaPrint becomes Wrexham AFC sleeve sponsor for men's first-team alongside new multi-year partnership". www.wrexhamafc.co.uk. ארכיון מ-25 בפברואר 2023. נבדק ב-25 בפברואר 2023. {{cite web}}:  (עזרה)
| --- | --- |
בקרת זהויות :  LCCN: nr2007012955  VIAF: 145886182   WorldCat (עם VIAF): 145886182 
אצטדיון הקבוצה
שועל-רקון מצוי

| שועל-רקון מצוי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: כלביים
סוג:: שועל רקון
מין:: שועל רקון מצוי
שם מדעי
 Nyctereutes procyonoides ‏גריי, 1834
תחום תפוצה
 כחול - אזור תפוצה טבעי  אדום - מין פולש

שועל רקון בגרמניה
שועל רקון מצוי, שׁוּעַל רָקוּן,  או טאנוקי (שם מדעי: Nyctereutes procyonoides) הוא מין ממשפחת הכלביים השייך לסוג שועל-רקון. הוא נפוץ בצפון-מזרח אסיה עד איי יפן, מזרח סיביר ובצפון-מזרח אירופה. למרות הדמיון החיצוני לדביבון הוא איננו קרוב אליו אלא רק בעל כסות פנים דומה, ולמרות שמו העברי הוא אינו שועל אלא דמוי-שועל.
מין זה תואר ב-1834 בידי ג'ון אדוארד גריי ונחשב למין היחיד בסוגו. עם זאת שועל-רקון יפני הופרד מדרגת תת-מין למין עצמאי לאחר מחקרים מורפולוגיים.
אנטומיה

גופו של שועל הרקון מכוסה פרווה עבה וארוכה שצבעה חום-זהוב וקצותיה שחורים. ראשו רחב, חרטומו מוארך וחוטמו שחור. עיניו מוקפות בכתמים שחורים דמויי משקפיים. אוזניו מעוגלות ושוליהן מוקפות בפס שחור. זיפי שפמו ארוכים משני צידי פיו. זנבו שעיר מאוד ושמוט כלפי מטה. צבע רגליו החזקות חום כהה עד שחור ובקצות אצבעותיהן ישנם טפרים חדים. הוא מיטיב לרוץ ולשחות.
אורך הגוף: 50-80 ס"מ
אורך הזנב: 25 ס"מ
משקל: 5-7 ק"ג
תזונה והתנהגות

שועל הרקון המצוי הוא טורף לילי יחידאי, השוכן ביערות ובמקומות של צמחייה סבוכה הסמוכים למקווי מים. בשעות היום הוא מצוי במאורתו הכוללת פתח כניסה, מקום לאחסון מזון, מדור לשינה ומספר יציאות מילוט. חושי הראייה והריח שלו חדים מאוד. ביוצאו לאתר את מזונו, הוא מסתתר בסבך הצמחייה ואורב לטרף.
הוא ניזון ממכרסמים, מדגים, מסרטנים, מחרקים, מביצים, מציפורים, מפירות ומגרגרי יער. את הדגים הוא לוכד בעומדו בתוך המים, כאשר הוא ממתין שיתקרבו לגדה. מזונו מצוי בשפע בעיקר בקיץ ובסתיו, בטרם קופאים המים, והשלג מכסה את היערות. הוא גם חודר לחצרות כדי לתפוס תרנגולות ולכן אינו אהוד בעיני החקלאים.
אין לו אויבים טבעיים ואויבו הגדול ביותר הוא האדם, אשר צד אותו בכמויות גדולות בשל פרוותו הצמרית היקרה מאוד. במזרח אירופה לשם הובא לפני 80 שנים הוא מין פולש ובשוודיה מנסים להשמיד אותו כליל.
רבייה

עונת הרבייה מתקיימת בשלהי החורף והנקבה ממליטה רק פעם בשנה. הגורים נולדים עיוורים וחסרי ישע, אך התפתחות גדילתם מהירה. הם מסוגלים למצוא מזון באופן עצמאי כבר בגיל שלושה חודשים בלבד. אורך חייו מגיע ל-3–4 שנים בטבע ואילו בשבי אורך חייו הוא עד 11 שנה.
משך ההיריון: 9 שבועות
מספר ולדות: 6-8
הערות שוליים

↑  שועל-רקון מצוי באתר הרשימה האדומה של IUCN
↑  שׁוּעַל רָקוּן במילון בעלי חיים: נכר (תשל"ב), 1972, באתר האקדמיה ללשון העברית
↑  The cute creature Sweden wants to wipe out מאתר ה-BBC
| כַּלְבִּיִּים (מתת-משפחת הכלבים) |
| --- | --- | --- |
| שבט כלבים, תת-שבט כלבים ("דמויי-זאב") | סוג כלב, מינים: זאב מצוי · (תת-מין כלב הבית) • זאב ערבות • זאב אדמוני • זאב אלגונקווין • זאב חבשי • זאב זהוב אפריקאי • תן זהוב ♦ סוג ומין יחיד זאב טלוא ♦ סוג תן, מינים: תן שחור-גב • תן לבן-פס ♦ סוג ומין יחיד דול מצוי |   |
| שבט כלבים, תת-שבט כלביים דרום-אמריקאיים | סוג ומין יחיד זאב הרעמה ♦ סוג ומין יחיד זאב היער ♦ סוג שועל דרום אמריקאי, מינים: שועל הפמפס • שועל דרווין • שועל ארגנטינאי אפור • שועל ארגנטינאי לבן • שועל ערבות פרואני • שועל קולפאו ♦ סוג ומין יחיד שועל הסרטנים ♦ סוג ומין יחיד שועל קטן-אוזן |   |
| שבט שועלים אפורים | סוג שועל אפור, מינים: שועל אפור מצוי • שועל איים אפור |   |
| שבט שועלים | סוג שועל-רקון, מינים: שועל-רקון מצוי • שועל-רקון יפני ♦ סוג ומין יחיד שועל אוזנן ♦ סוג שועל (שועלים אמיתיים), מינים: שועל מצוי (אדום) • שועל פנק • שועל החולות • שועל הכף • שועל שלג • שועל צוקים • שועל בנגלי • שועל קורסאקי • שועל מקרוטיס • שועל מהיר • שועל חיוור • שועל חול טיבטי |   |
| --- | --- |
בקרת זהויות :  NLI: 987007555990105171  BnF: cb122940954 (data)  GND: 4319763-2  LCCN: sh85110227  NKC: ph451006
ריפוי עבדו של שר המאה

ישו מרפא את עבדו של שר המאה, מאת האמן הוונציאני פאולו ורונזה, מהמאה ה -16
ריפוי משרתו של שר המאה הוא אחד מהנסים של ישו שבוצע על ידי ישו מנצרת ומופיע בבשורות מתי ולוקס (שניהם חלק מהבשורות הסינופטיות). תיאור נס זה אינו מופיע בבשורות מרקוס או יוחנן.
סיפור נס הריפוי

על פי סיפור נס הריפוי הזה, ישו מגיע לכפר נחום, שר מאה (סנטוריון), מפקד צבאי רומי, שנמצא שם מבקש את עזרתו של ישו מכיוון שעבדו חולה, הוא כמו משותק, סובל מאוד בכל אברי גופו. קהל יהודי שנאסף סביבו תומך בבקשה של שר הצבא הרומי מכיוון שהוא טוב ליהודים ועוזר להם. ישו מציע ללכת לביתו של שר המאה ולרפא את עבדו. אולם שר המאה אומר בענווה רבה: "בִּי אֲדֹנִי אַל־נָא תִטְרַח כִּי־נְקַלּתִי מֵאֲשֶׁר תָּבוֹא בְּצֵל קוֹרָתִי", כלומר מי אני ומה אני, אני לא ראוי, שאדם יקר וחשוב כמוך יטרח יבוא לביתי, אני יודע שיש לך סמכות מלמעלה. כשם שאני יכול לצוות לאנשים הכפופים לי לבוא ולצאת, ולבצע כל פעולה למעני, כן גם אתה, בעל סמכות משמים לדבר והנער שלי ירפא. ישו מתרשם מאוד מהאמונה הכנה והגדולה שמפגין שר המאה (על אף היותו רומאי ולא יהודי), ואומר לנוכחים סביבו "אֹמֵר אֲנִי לָכֶם גַּם־בְּיִשְׂרָאֵל לֹא־מָצָאתִי אֱמוּנָה גְּדוֹלָה כָזֹאת" והוא עונה בחיוב לבקשת שר המאה, "לך ויהיה לך וכאמונתך כן יהי לך", מה שגורם לכך שהעבד נרפא מיד, עוד באותה שעה.
מקורות מהברית החדשה

סיפור ריפוי של עבד שר המאה - הסנטוריון, מופיע הן בבשורת מתי והן בבשורת לוקס. להלן ציטוטים מן הברית החדשה באותם קטעים.
מקורות מהברית החדשה > ציטוט מבשורת מתי

5 וַיְהִי כְּבֹאוֹ אֶל־כְּפַר־נַחוּם וַיִּגַּשׁ אֵלָיו שַׂר־מֵאָה אֶחָד וַיִּתְחַנֶּן־לוֹ לֵאמֹר׃ 6 אֲדֹנִי הִנֵּה נַעֲרִי נָפַל לְמִשְׁכָּב בְּבֵיתִי וְהוּא נְכֵה אֵבָרִים וּמְעֻנֶּה עַד־מְאֹד׃ 7 וַיֹּאמֶר יֵשׁוּעַ אֵלָיו אָבֹא וּרְפָאתִיו׃ 8 וַיַּעַן שַׂר־הַמֵּאָה וַיֹּאמַר אֲדֹנִי נְקַלּתִי מֵאֲשֶׁר תָּבֹא בְּצֵל קוֹרָתִי רַק דַבֶּר־נָא דָּבָר וְנִרְפָּא נַעֲרִי׃ 9 כִּי אָנֹכִי אִישׁ אֲשֶׁר תַּחַת מֶמְשָׁלָה וְגַם־יֵשׁ תַּחַת יָדִי אַנְשֵׁי צָבָא וְאָמַרְתִּי לָזֶה לֵךְ וְהָלַךְ וְלָזֶה בּוֹא וּבָא וּלְעַבְדִּי עֲשֵׂה־זֹאת וְעָשָׂה׃ 10 וַיִּשְׁמַע יֵשׁוּעַ וַיִּתְמַהּ וַיֹּאמֶר אֶל־הַהֹלְכִים אַחֲרָיו אָמֵן אֹמֵר אֲנִי לָכֶם גַּם־בְּיִשְׂרָאֵל לֹא־מָצָאתִי אֱמוּנָה רַבָּה כָּזֹאת׃ 11 וַאֲנִי אֹמֵר לָכֶם רַבִּים יָבֹאוּ מִמִּזְרָח וּמִמַּעֲרָב וְיָסֵבּוּ עִם־אַבְרָהָם וְיִצְחָק וְיַעֲקֹב בְּמַלְכוּת הַשָׁמָיִם׃ 12 אֲבָל בְּנֵי הַמַּלְכוּת הֵמָּה יְגֹרֲשׂוּ אֶל־הַחשֶׁךְ הַחִיצוֹן שָׁם תִּהְיֶה הַיְלָלָה וַחֲרוֹק הַשִׁנָּיִם׃ 13 וַיֹּאמֶר יֵשׁוּעַ אֶל־שַׂר־הַמֵּאָה לֵךְ וְכֶאֱמוּנָתְךָ כֵּן יִהְיֶה־לָּךְ וַיֵּרָפֵא נַעֲרוֹ בַּשָׁעָה הַהִיא׃